ประชาชนส่วนใหญ่ต่างใช้วันหยุดเดินทางกลับภูมิลำเนาและท่องเที่ยวช่วงเทศกาลปีใหม่ที่สถานีรถไฟกรุงเทพตลอดทั้งวันนี้อย่างต่อเนื่อง
ประชาชนส่วนใหญ่ต่างใช้วันหยุดเดินทางกลับภูมิลำเนาและท่องเที่ยวช่วงเทศกาลปีใหม่ที่สถานีรถไฟกรุงเทพตลอดทั้งวันนี้อย่างต่อเนื่องงบรรยากาศที่สถานีรถไฟกรุงเทพ (หัวลำโพง) ตลอดทั้งวันนี้ ช่วงเช้ายังคงมีผู้โดยสารทยอยเดินทางกลับภูมิลำเนาและไปท่องเที่ยว ณ จังหวัดต่างๆ ทั่วประเทศไทยในช่วงเทศกาลปีใหม่ 2563 อย่างต่อเนื่อง ซึ่งส่วนใหญ่เป็นการเดินทางด้วยขบวนรถระยะใกล้ เช่น ฉะเชิงเทรา ปราจีนบุรี บ้านภาชี และตะพานหิน สำหรับช่วงเที่ยงยังคงมีผู้โดยสารที่ได้สำรองตั๋วไว้ล่วงหน้าแล้วมารอขึ้นขบวนรถไฟในช่วงบ่ายจนถึงค่ำวันนี้ เพื่อจะเดินทางกลับไปให้ถึงภูมิลำเนาก่อนสิ้นปี เพื่อร่วมฉลองเทศกาลปีใหม่กับครอบครัว โดยภาพรวมสถานการณ์ยังคงเป็นไปด้วยความเรียบร้อย ซึ่ง รฟท. คาดว่าในวันนี้สามารถจัดส่งผู้โดยสารเดินทางกลับภูมิลำเนาได้หมดโดยไม่มีตกค้างทุกสถานี ขณะเดียวกัน รฟท. ได้เพิ่มขบวนรถพิเศษช่วยการโดยสารอีกจำนวน 1 ขบวน ในเส้นทางสายตะวันออกเฉียงเหนือคือ กรุงเทพ-อุบลราชธานี ออกจากกรุงเทพ เวลา 22.00 น.ถึงเวลา 09.10 น. ส่วนประมาณการผู้โดยสารตลอดทั้งวันนี้ คาดว่าจะอยู่ที่ประมาณ 90,000 คน โดยมีขบวนรถปกติรวม 244 ขบวน และขบวนรถเสริมอีก 1 ขบวนด้านประชาชนที่เลือกเดินทางด้วยขบวนรถระยะใกล้ ที่จังหวัดพระนครศรีอยุธยา เปิดเผยว่า ที่เลือกเดินทางในวันนี้เนื่องจากตั้งใจไปปฎิบัติธรรมและสวดมนต์ข้ามปีเพื่อเสริมความเป็นสิริมงคลในชีวิตและมีแผนเดินทางกลับในวันที่ 1 มกราคม 2563ขณะที่ประชาชนที่เลือกเดินทางด้วยขบวนรถระยะไกลไปที่หาดใหญ่ เปิดเผยว่า ที่เลือกเดินทางในวันนี้เนื่องจากเป็นวันหยุดและเป็นครั้งแรกที่ใช้บริการรถไฟ โดยมีการจองตั๋วล่วงหน้าแบบตู้นอนในราคา 800 บาททั้งนี้ รฟท. ได้รายงานสรุปจำนวนผู้โดยสารที่เดินทางช่วงเทศกาลปีใหม่วานนี้ (27 ธ.ค. 62) มีจำนวนทั้งสิ้น 104,315 คน สำหรับเส้นทางที่มีผู้โดยสารเดินทางหนาแน่นที่สุดคือ สายใต้ รองลงมาคือ สายตะวันออกเฉียงเหนือ สายเหนือ สายตะวันออก และสายแม่กลอง นอกจากนี้ รฟท. ได้จัดตั้งศูนย์ปลอดภัยในส่วนภูมิภาคทั่วประเทศและมีแผนปฏิบัติการของทุกหน่วยเพื่อประสานงานด้านความปลอดภัยและอำนวยความสะดวกแก่ผู้โดยสาร พร้อมเพิ่มกำลังเจ้าหน้าที่ประจำสถานีที่มีผู้โดยสารใช้บริการเป็นจำนวนมาก สำหรับประชาชนที่จะเดินทางสามารถสอบถามข้อมูล หรือแจ้งเหตุได้ที่สายด่วนศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง